
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Az érintettek nevében a melléklet szerinti összevont beszámolót terjesztem elő a 2019. év III. negyedévére vonatkozóan.
Kérem a beszámoló szíves megtárgyalását és elfogadását.
…/2019. (XI. 14.) ÖKT határozati javaslat

Sülysáp Város Önkormányzatának Képviselő-testülete a 2019. év III. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester
Sülysáp, 2019. november 5.

Horinka László s.k.


polgármester

BESZÁMOLÓ

a Sülysáp Város Önkormányzata Képviselő-testülete által átruházott 

hatáskörökben hozott 2019. III. negyedévi döntésekről

I. Önkormányzati szociális támogatások

Polgármesteri hatáskörben 2019. III. negyedévében 26 db háztartás esetében állapítottunk meg települési lakásfenntartási támogatást (175.500,-Ft összegben), ebből 20 háztartás újraigénylő. Új igénylés 2019. III. negyedévében 6 db érkezett.

Ebben a negyedévben átlagosan 238 esetben történt kifizetés/ átutalás 1.491.000,- Ft összegben, ez havi átlagban 79 háztartást érintett, átlagosan havi 497.000,- Ft/ hó értékben. 

A támogatás egy hónapra eső összegét a háztartásban az egy főre jutó jövedelem arányában kell megállapítani havi rendszerességgel, legfeljebb 12 hónapra. A megállapított települési lakásfenntartási támogatásnál továbbra is fő szempont a természetbeni ellátási forma biztosítása, ahol a háztartás által igénybe vett közmű szolgáltatónak utaljuk a megítélt összeget, elsősorban: áram és gázszolgáltatók részére. Ezek hiányában pedig házipénztárból történő készpénz kifizetés történik átlagosan 7 fő részére, átlagosan havi 51.000,-Ft összegben.

Ebben az időszakban 1 esetben került sor az ellátás megszüntetésére az ügyfél anyagi helyzetében történt változás miatt.

Települési krízistámogatás megállapításra iránti kérelemmel 51 esetben fordultak hivatalunkhoz. 

Az 51 kérelemből minden esetben pénzbeli ellátást állapítottunk meg összesen 402.000,- Ft összegben. 

Polgármesteri hatáskörben 2019. III. negyedévében 2 esetben került sor újonnan települési létfenntartási támogatást megállapításra 15.000,- Ft összegben, 1 esetben a létfenntartási támogatás megszüntetésre került, mert az ügyfél más rendszeres ellátásra vált jogosulttá. 
2019. III. negyedévében összesen átlagosan 6 fő volt jogosult erre az ellátásformára, 39.000,- Ft összegben. A megállapított támogatás egy éven keresztül, havi rendszerességgel segíti az alacsony jövedelemmel rendelkező családok mindennapi szükségleteit. A helyszínen készült környezettanulmány és fényképfelvétel minden esetben alátámasztja a benyújtott kérelem jogosságát, mert a kérelmezők lakóhelye és lakókörnyezete gondozott volt. 

Települési temetési kölcsön megállapítására a fenti időszakban 3 esetben került sor, összesen 381.000,-Ft összegben. 

2019. III. negyedévében köztemetés elrendelésére nem került sor.
A települési utazási támogatásra az a személy jogosult, aki a helyi tömegközlekedést bérletjeggyel veszi igénybe és tartósan beteg, vagy fogyatékkal élő; 18 éven aluli és 25 éven aluli diák, aki közoktatásban nappali rendszerű oktatásban vesz részt, vagy felsőoktatásban nappali tagozaton tanul; nyugellátásban részesül, de ingyenes utazásra nem jogosult; bármely más települési támogatásban részesül.

2019. III. negyedévben 46 fő nyugdíjas, 59 fő közép, illetve felsőoktatásban részt vevő diák, 547 fő általános iskolai diák jogosult a támogatásra összesen 978.000,- Ft értékben.

A fent említett támogatások a polgármester döntését követően maradéktalanul kifizetésre kerültek. 

A polgármester a rendelkezésre álló adatok alapján naponta, szükség esetén azonnal dönt a támogatások odaítéléséről, melynek során figyelemmel volt minden kérelmező egyéni, szociális helyzetére.

II. Közterület-használati engedély

A Polgármester átruházott hatáskörében hozott döntései 2018. III. negyedévben a közterületek használatának rendjéről és feltételeiről szóló 7/2010. (IV.1.) önkormányzati rendelet 8. § (1) bekezdése alapján:

· 3 db közterület használati engedély került kiadásra (városnap, búcsú, utcai rendezvény), továbbá
· 1 db településképi tájékoztatás került kiadásra.
III. Önkormányzati vagyonnal kapcsolatos intézkedések
Az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet 5. § (2) bekezdés szerint a polgármester döntéseiről és intézkedéseiről negyedévente beszámol a képviselő-testületnek, aminek az alábbiakkal teszünk 
Augusztus hónapban aláírásra került a Képviselő-testület által elfogadott bérleti szerződés a Szent István tér 17/C. szám, 3857/4 hrsz. alatti épületre (volt Főgáz irodaépület).

Aláírásra került az adásvételi szerződés az óvoda Sülysáp, Vasút u. 88. szám, 1581/2 hrsz. alatti ingatlanából a Képviselő-testület döntése alapján értékesített 252 m2 nagyságú területrészre vonatkozóan.
Aláírásra került a Képviselő-testület által jóváhagyott csereszerződés a Clear Concept Kft.-vel a gazdasági területen fekvő Sülysáp 0406/42 és 0406/43 hrsz.-ú területek vonatkozásában.
A Szent István tér 17/A. szám alatti szolgálati lakás eddigi bérlője, Burinda-Porcs Adrienn védőnő felmondta a lakás bérletét, bérlemény visszavétele megtörtént.

Bérleti szerződés került megkötésre a Sülysáp 910 hrsz. alatti önkormányzati ingatlanra vonatkozóan méhcsaládok telepítésére. 

Munkagépállományunk egy Roading Maxi típusú függesztett gréder szerkezettel bővült adásvétel útján. 

Sülysáp, 2019. november 5.

Horinka László s.k.


polgármester

